כונדרילה סמרנית

כּוֹנְדְּרִילָה סַמְרָנִית (שם מדעי: Chondrilla juncea) צמח עשבוני רב-שנתי, נדיר מין יחיד בסוגו בישראל ממשפחת המורכבים, בעל גבעולים רותמיים עגולים וסבוכים, וגובהו 40 עד 100 ס"מ, קרקפותיו קטנות וצהובות והזרעון בעל ציצית שערות פשוטות ולבנות. הסוג כונדרילה כולל 31 מינים שתפוצתם הטבעית משתרעת באזורים אירו-סיביריים, אירנו-טורני וים התיכוניים. תפוצתה של כונדרילה סמרנית מצטמצמת לאזורים אירנו-טורניים וים תיכוניים, והיא משתרעת באיים הקנריים ומצפון אפריקה (לא כולל מצרים וסיני) ועד ערב הסעודית ומאירופה עד מרכז אסיה. בישראל היא גדלה בעיקר בבתי גידול טבעיים, בשדות בור שבחבלים הים-תיכוניים ובמערב אירנו-טורני, בבתות הספר, במדבריות ובחרמון, אך גם בקרבת האדם. כונדרילה סמרנית נפוצה בחרמון; מצויה בגולן, בשרון, בהרי יהודה ובעמון; נדירה בגליל העליון; נדיר מאוד בבקעת חולה, בחוף הכרמל, בדרום מישור החוף, בשומרון, במדבר שומרון ובמואב. בירושלים צמח זה נדיר ומצוי במקומות גבוהים, ברחובות ובין בתים, בצדי דרכים, במקומות אשפה ובשטחים פתוחים. הפריחה סוף אפריל עד תחילת דצמבר. לקבלת הסבר כללי על מורפולוגיה של התפרחת והפרי ועל האבקה המיוחדת במשפחת המורכבים ראו בערך מורכבים. צמח עשבוני רב-שנתי על פי רוב, מסועף מאוד, בעלי גבעולים רותמיים שבתחילתם נושאים עלים ולאחר מכן ללא עלים. לגבעולי התפרחות אין עלים כמעט בכל אורכם. חלקו התחתון של הגבעול מכוסה שערות אשונות הפונות כלפי מטה. הלוואים חסרים. העלים אינם ערוכים בשושנת. עלי הבסיס פשוטים, בעלי פטוטרת ארוכות, דמויי ביצה-מוארכת ונובלים מהרה, מנוצים פחת אחת (גזורים) לאונות משוננות באופן לא סדיר. עלי הגבעול העליונים מסורגים, דמויי סרגל או נימיים. שפת העלה או העלעל: משוננת או מסורית או תמימה. הקרקפות יחידות כרגיל בחיק עלים או ערוכות בקבוצות של 2 עד 5, ואורכן כ-10 מ"מ ונישאות לאורך גבעולים רותמיים גבוהים ודקים. הקרקפות בעלות 8 עד 12 פרחים שכולם לשוניים, צהובים וערוכים בשני דורים. המעטפת בעלת חפיים חיצונים ופנימיים, החיצוניים קטנים ודמויי ביצה והפנימיים דמויי סרגל. הפרחים לשוניים (כותרת הפרח מאוחה לצינור ומסתיימת ב-5 אונות (שיניים)), דו-מיניים וצהובים, יושבים (ללא עוקץ) על מצעית משותפת שפניה חשופה, ואורכן ארוך מהמעטפת. הזירעונים מסתיימים במקור נימי שאורכו ארוך מהזירעון גופא ובכולם ציצית לבנה. הזירעון בעל 5 מקצועות ובחלקו העליון הוא מכוסים גבשושים או זיזים, שהעליונים שבהם מהווים כעין נזר בראשו. בסיסו של המקור הנימי והארוך מוקף בזיזים העליונים ביותר. המקור נושר. הציצית עשויה שערות פשוטות (לא מנוצות) לבנות ורכות אורכה כאורך הזירעון גופא והיא נישאת על מקור ארוך שבראשו הוא מתרחב כעין צלוחית. זירעונים של כונדרילה סמרנית זירעונים לפני מעופם ברוח גבעולים מעוצים - יוצא דופן מדיה וקבצים בנושא כונדרילה סמרנית בוויקישיתוף כונדרילה סמרנית, באתר ITIS (באנגלית) כונדרילה סמרנית, באתר NCBI (באנגלית) כונדרילה סמרנית, באתר האנציקלופדיה של החיים (באנגלית) כונדרילה סמרנית, באתר צמח השדה כונדרילה סמרנית, באתר צמחיית ישראל וסביבתה כונדרילה סמרנית, באתר Tropicos (באנגלית) כונדרילה סמרנית, באתר GBIF (באנגלית) כונדרילה סמרנית, באתר The Plant List (באנגלית) כונדרילה סמרנית, באתר IPNI (באנגלית) .Chondrilla juncea L, POWO plants of the World Online. Published on the Internet .Chondrilla juncea L, WFO: World Flora Online. Published on the Internet, ‏28-11-2023 .Chondrilla L, POWO plants of the World Online. Published on the Internet כונדרילה סמרנית, באתר צמחיית ישראל וסביבתה Naomi Feinbrun-Dothan, עמודים 182–183, Flora Palaestina – Part Three, Jerusalem: The Israel Academy of Sciences and Humanities, 1978, עמ' 428 א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 671, 745 מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 442, 496